***ТЕХНИЧКА СПЕЦИФИКАЦИЈА***

**Предмет јавне набавке у отвореном поступку број : 1262-07-06/21 je јавна набавка УСЛУГА– ПРОЈЕКТНО ПЛАНИРАЊЕ-ИЗРАДА ПРОЈЕКТА ЗА РЕКОНСТРУКЦИЈУ ОБЈЕКТА Дома за децу и лица ометена у развоју‚‚Др Никола Шуменковић‚‚ Стамница.**

На захтев Наручиоца потребно је израдити пројектну документацију за реконструкцију објекта управне зграде у Дому за децу и лица ометена у развоју „Др Никола Шуменковић у Стамници.

Објекат је спратности Су+П+2, функционалнои морфолошки издељен на целине:

-административни део објекта (управа,секретаријат)

-амбулантна нега штићеника

-смештајни капацитет Ц блока (за тешко оболела и непокретна лица) и Д Блок-а за 90 корисника;

-кухиња (припрема хране за цео комплекс Дома);

-помоћне просторије (вешерница, магацини, оставе, радионице…)

-комуникациони коридори.

Техничка документација за предметни објекат израђена је 1981.године и у поседу је Дома.

***ТЕХНИЧКА ДОКУМЕНТАЦИЈА И ПЛАНОВИ***

Предмет јавне набавке у отвореном поступку , број : **1262-07-06/21** je јавна набавка **–услуга - ПРОЈЕКТНО ПЛАНИРАЊЕ-ИЗРАДА ПРОЈЕКТА ЗА РЕКОНСТРУКЦИЈУ ОБЈЕКТА Дома за децу и лица ометена у развоју‚‚Др Никола Шуменковић‚‚ Стамница која обухвата:**

**I-ОБИМ РЕКОНСТРУКЦИЈЕ**

1. **Општа упутства :**

Пројектантска решења простора морају бити функционална, економична, са рационалним односом нето и бруто површина и рационалним односом корисних површина свих функција.

Потребно је пројектовати несметан присуп објекту деци, старим особама, особама са отежаним кретањем и особама са инвалидитетом у складу са правилником о техничким стандардима приступачности и другим законским прописима. Уклањање препрека и баријера за приступ, кретање и боравак, односно коришћење у складу са одговарајућим техничким прописима и Правилником о технчким стандардима планирања, пројектовања и изградње објекта, којима се осигурава несметано кретање и приступ особама са инвалидитетом, деци и старим особама („Сл.гласник РС“,бр.22/2015).

Елементи просторне приступачности на које је неопходно обратити пажњу:

-прилазне стазе;

-савладавање етажних висинских разлика;

-рукохвати;

-улазна врата (аутоматска врата);

-адаптација купатила и тоалета;

-доступност информација неопходних за оријентацију у простору;

-паркинг простор испред улаза у објекат;

Предложити мере побољшања енергетске ефикасности објекта, како би се достигао минимум енергетски разред „C“. У случају да није могуће обезбедити разред „C“, неопходно је да се изврши минимално побољшање од два класна разреда.

Објекат ускладити и прилагодити захтевима које прописује Правилник о ближим условима и стандардима за пружање услуга социјалне заштите (Сл.гласник РС“ бр. 42/2013, 89/2018, 73/2019) као и о минималним техничким и санитарно-техничким условима, с обзиром да је у објекту предвиђена припрема хране.

Потребно је, приликом пројектовања, обратити посебну пажњу на заштиту животне средине, у свему према Закону о заштити животне средине („Сл.гласник РС“, бр. 135/2004, 36/2009, 36/2009-др.закон 72/2009-др. Закон, 43/2011-одлука УС и 14/2016) и Закону о управљању отпадом (Сл.гласник РС“, бр. 36/2009, 88/2010 и 14/2016) и Правилнику о поступању са отпадом који садржи азбест („Сл.гласник РС“, бр. 75/2010).

Проверити да ли су у објекту обезбеђење мере заштите од пожара, с обзиром да је Законом о заштити од пожара прописана обавеза да објекти јавне намене морају имати обезбеђене наведене мере. Уколико нису обезбеђење мере заштите од пожара предвидети све адекватне мере Елаборатом заштите од пожара, а затим израдити Главни пројекат заштите од пожара.

**2.) Функционална организација објекта:**

Објекат је функционално и морфолошки подељен у 2 сегмента: Блок Д и Блок Ц, који су повезани блоком комуникација.

Захтевом Наручиоца потребно је централну кухињу изместити са другог спрата Д блока у приземље истог блока, како би транспорт хране кроз објекат био олакшан, кухиња повезана са магацинским простором у сутерену, а достава хране осталим јединицама објекта била једноставнија. У складу са технолошким захтевима, санитарним условима и процењеним стањем објекта у конструктивном смислу и функционалној организацији простора, покушати одоговорити на захтев.

Приземље блока Ц пројектовати тако да се омогући пријем и посете корисника, а постојећу администрацију и управу изместити на место постојеће кухиње (2.спрат блока Д).

Намену свих просторија прилагодити захтевима управе, у складу са могућностима, које диктирају габарити објекта и Правилници из области струке. Смештајни капацитет за кориснике на 1.спрату блока Ц ускладити са капацитетом који је могућ у постојећим габаритима и обезбедити централни мониторинг све 4 собе. Захтевано је и повећање смештајног капацитета на 1.спрату блока Д, с обзиром да постоје услови за то.

**3.) Архитетонско-грађевинске мере реконструкције:**

Пројектном документацијом предвидети све неопходне интервенције на објекту који се тичу архитектонско-грађевинских радова:

* Замена фасадне столарије и браварије
* Термичка изолација фасадних зидова
* Термичка и хидроизолација крова са заменом кровног покривача, подконструкције, олука и громобранске инсталације:
* Санирање свих зидова у просторијама у објекту;
* Реконструкција тротоара, холкера и сокли;
* Адаптација санитарних чворова;
* Замена подних подлога;

У случају повећања/смањења капацитета на инсталацијама у објекту, потребно је рачунским путем доказати да повећани капацитет не угрожава постојеће инсталације. У супротном, потебно је тражити услове надлежних органа и према њима урадити пројектну документацију:

* Реконтструкцију водоводне, канализационе и хидрантске мреже
* Извести све неопходне интервенције на електроенергетској мрежи, укључујући и замену постојеће расвете и свих разводних ормара
* Обезбедити адекватне телекомуникационе и сигналне инсталације, у складу са потребама корисника
* Обезбедбедити видео надзор
* Обезбедити надзор објекта системом дојаве пожара
* Комплетна реконструкција постојећих термотехничких инсталација са заменом унутрашњих грејних тела
* Реконструкција лифтова
* Обезбедити климатизацију и вентилацију објекта
* Реконструисати постојећу саобраћајницу намењену достави и ПП возилу;

**4.)Елаборат о геотехничким условима реконструкције:**

За потребе израде пројектне докуметантације, потребно је извести геотехничка истраживања терена и израду Елобрата о геотехничким условима реконтрукције. Истраживања се састоје од предходних радова, теренских радова, лабараторијских геомеханчиких испитивања и кабинетске обраде.

Теренски радови састоје се од детаљног инжењерског картирања терена локације и непосредне околине, истражног бушења са картирањем језгра, копањем истражних јама и раскопа и узимањем узрока тла за лабараториска геомеханичка испитивања. Минимални обим истражних радова је:

* Истражно бушење 2 бушотине (укупно мин. 20 m´)
* Ископ 1-2 истражне јаме

На узетим узорцима тла извршити у потребном обиму лабораторијска геомеханичка испитивања идентификационо-класификационих и отпорно деформабилних карактеристика. Лабараторијска испитивања вршити у складу са постојећим SRPS страндардима у акредитованој лабараторији.

**II-ОБИМ УСЛУГА**

Потребно је израдити потребне подлоге и елаборате за израде техничке документације у складу са условима надлежних предузећа и институција:

Геодетске подлоге: катастарско-топографски план локације са катастром водова, инсталација и подземних објеката, оверен у РГЗ-у.

Потребно је извршити обилазак локације и упознати се са предметом и обимом пројекта, као и извршити снимање постојећег стања објеката у скалду са постојећим пројектном документацијом.

Израда техничке документације Идејног решења и прибављања одобрења на идејно решење од Наручиоца као и пружање техничке подршке за прибављање локацијиских услова:

0-главна свеска

1-Пројекат архитектуре

Израда техничке документације Идејног пројека и пружање техничке подршке за прибављање решења по Чл. 145 Закона о планирању и изградњи:

* 0 Главна свеска;
* 1 Пројекат архитектуре;
* 2/1 Пројекат конструкције;
* 2/2 Пројекат саобраћајнице;
* 3 Пројекат хидро-техничких инсталација;
* 4 Пројекат електро енергетских инсталација;
* 5/1 Пројекат телекомуникационих и сигналних инсталација;
* 5/2 Пројекат телекомуникационих и сигналних инсталација-дојава пожара;
* 6/1 Пројекат машинских инсталација-термотехничке инсталације;
* 6/2 Пројекат машинских инсталација-лифтови;
* 7 Пројекат технологије;
* 9 Пројекат спољног уређења;

Елаборати и студије:

* Елоборат енергетске ефикасности;
* Елаборат заштите од пожара;
* Елаборат геотехничких услова изградње;
* План управљања отпадом;
* План заштиите животне средине;

Израда техничке документације Пројекта за извођење:

* 0 Главна свеска;
* 1 Пројекат архитектуре;
* 2/1 Пројекат конструкције;
* 2/2 Пројекат саобраћајнице;
* 3 Пројекат хидротехничких инсталација;
* 4 Пројекат електроенергетских инсталација;
* 5/1 Пројекат телекомуникационих и сигналних инсталација;
* 5/2 пројекат телекомуникационих и сигналних инсталација-дојава пожара
* 6/1 Пројекат машинских инсталација-термотехничке инсталације
* 6/2 Пројекат машинских инсталација-лифтови
* 7 Пројекат технологије
* 9 Пројекат спољног уређаја

Главни пројекат заштите од пожара.

**III-САСТАНЦИ И ИЗВЕШТАВАЊЕ**

Обавезе Пројектаната у погледу комуникације и извештавање на пројекту.

Састанци:

Пројектант је у обавези да врши следеће састанке:

1. Почетни састанак;
2. Састанак за пријем документације;
3. Ванредни и други састанци;

Поред наведених састанака Пројектант је обавезан да организује састанке и учествује на другим састанцима потребним за квалитетну организацију и реализацију пројекта.

Изабрани извршилац услуга је обавезан да у току израде пројекта обилази предметни објекат и да се са Наручиоцем консултује око израде пројекта за реконструкцију.

Све записнике на састанцима води пројектант. Записник се доставља на преглед и сагласност свим учесницима састанка електронском поштом у року од 24 часова. Сви учесници потписују записник на наредном састанку. Записник се израђује у довољном броју примера.

**IV-ПОЧЕТАК УСЛУГА**

Пројектовање почиње у складу са условима Уговора.

Пре издавања обавештења о датуму почетка потребно је да буду испуњени следећи услови:

1. Да је закључен уговор о изради техничке документације имеђу Наручиоца и Пројектанта;
2. Да је Пројектанту достављена сва неопходна техничка документација дефинисана Уговором.

Идејно решење доставити у електронском облику на cd-у. Идејни пројекат и пројекат за извођење се испоручују у 3 (три) истоветна укоричена примерка и у електронском облику на cd-у. Сва документа морају бити увезана, потписана, оверена и организована у мапе према врстама радова и инсталација. У електронском облику сву текстуалну документацију дати као .doc документе, све предмере дати као .xls документе, све цртеже доставити као .dwg документе и .pdf документе.

**V-ОБИЛАЗАК ЛОКАЦИЈЕ**

Обилазак локације је пожељан како би понуђач детаљно прегледао локацију и документацију и добио све неопходне информације потребне за припрему прихватљиве понуде .

Изабрани извршилац услуга је обавезан да у току израде пројекта обилази предметни објекат и да се са Наручиоцем консултује око израде пројекта за реконструкцију.

РОКОВИ

Рок за израду пројектне документације је 120 дана од дана потписивања Уговора за дату набавку.

Извршилац је дужан да пре примопредаје пројекта исходује потребне услове и дозволе.